खरौंधी(गढवा) : खरौंधी प्रखण्ड के विभिन्न शैक्षणिक संस्थानों में आज राष्टपिता महात्मा गांधी की जयंती मनाई गई।एवं स्वच्छता कार्यक्रम चलाया गया। परियोजना उच्च विद्यालय तोरेलावा, मध्य विद्यालय खरौंधी, उत्क्रमित मध्य विद्यालय राजी,मध्य विद्यालय अमरोरा सहित सभी विद्यालयों में गाँधी जयन्ती मनाई गई।उत्क्रमित मध्य विद्यालय मझिगावां में राष्टपिता महात्मा गांधी की 150 वी जयंती मनाई गई।इस अवसर पर विद्यालय में कई कार्यक्रम आयोजित किए गए। स्वच्छता ही सेवा है कार्यक्रम के तहत मझिगावां मुखिया सुनीता देवी, प्रधानाध्यापक कामेश्वर सिंह, मुखिया प्रतिनिधि अरविंद पासवान, शिक्षक अरविंद कुमार गुप्ता, इंद्रमण प्रसाद यादव, राजेन्द्र सिंह, मंजूषा गुप्ता, अरविंद राम, मुनेश्वर राम विद्यालय प्रबंधन समिति के अध्यक्ष रवि हुसैन, संयोजिका सुजंती देवी सहित विद्यालय के बच्चो ने गाँव मे साफ सफाई का कार्यक्रम चलाया। प्रधानाध्यापक ने बच्चों के बीच गाँधी जयन्ती पर विस्तार पूर्वक प्रकाश डाला। साथ ही गाँधी जी के सपनो को साकार करने की सपथ भी दिलवाया गया।